**ELŐTERJESZTÉS**

**Szombathely Megyei Jogú Város Közgyűlésének 2022. május 26-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2021. évi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (1. sz. melléklet)*

A társaság 2021-ben 4.311.453 ezer forint árbevétel mellett 394.202 ezer forint üzemi nyereséget és 135.773 ezer forint adózott nyereséget ért el. A jelentős üzemi nyereség egyszeri tételekből, elsősorban ingatlanértékesítésből származik és eltakarja azt a problémát, hogy a rendszeres városgazdálkodási és ingatlankezelési tevékenységek nyereségtermelő képessége nullára csökkent. Ez a helyzet jelentős kockázatot hordoz magában és hosszú távon nem tartható fenn.

A 2021. évi gazdálkodást az alaptevékenységek vonatkozásában a koronavírus járvány ellen hozott intézkedések és azok következményei határozták meg. Egyrészt, az intézkedések hatására a szolgáltatások legfontosabb megrendelőjének, Szombathely Megyei Jogú Város Önkormányzatának bevételei jelentős mértékben csökkentek, és ez tükröződik a társaság bevételeiben is. A fizető parkolási tevékenység bevétele kb. 180 millió forinttal, az útépítési tevékenység bevétele közel 50 millió forinttal, az Aréna Savaria bérleti díj bevétele 30 millió forinttal csökkent, és a létesítmények veszteségének kompenzációjára korábban nyújtott 60 millió forintos önkormányzati támogatással sem számolhatott a társaság.

Másrészt, a 603/2020 (XII.18.) Korm. rendelet az önkormányzatok és önkormányzati tulajdonú gazdasági társaságok számára megtiltotta a szolgáltatási díjak emelését és új díjak bevezetését. Ez a gyakorlatban azt jelentette, hogy a költségek a külső körülmények hatására – elsősorban a minimálbér emelése és az üzemanyagok áremelkedése – jelentősen növekedtek, a költségnövekedést azonban a szolgáltatások árába nem lehetett beépíteni és áthárítani a fogyasztókra. Kivételt jelentett ez alól a hulladékgazdálkodási közszolgáltatásban végzett alvállalkozói tevékenység, mivel itt nem kellett a jogszabályt alkalmazni, így a SZOMHULL Nonprofit Kft-nek számlázott közszolgáltatási díj 3,92 Ft/liter összegről 4,05 Ft/liter összegre emelkedett. A díjemelés és a hulladékgazdálkodási tevékenységek volumenének emelkedése összesen 111 millió forint bevétel növekedést eredményezett, amely részben kompenzálta a kiesett önkormányzati bevételeket.

A bevételek csökkenése, a költségek növekedése és díjemelési tilalom együttesen okozták a tevékenységek nyereségtermelő képességének elvesztését. Az ingatlanértékesítésből származó bevétel és eredmény viszont a tervezettnél magasabb volt: a Sárdi-ér utcában 2021. év végéig hat telek adásvételét sikerült lezárni, és ezekből a tranzakciókból összesen 625 millió forint árbevétel és 250 millió forint nyereség keletkezett.

Az ingatlanértékesítés mellett egy Szombathely Megyei Jogú Város Önkormányzatával bonyolított ingatlancsere és 90 millió forint 2020-ban képzett céltartalék felszabadítása is javította a 2021. évi eredményt.

Az ingatlanértékesítésből befolyt összeg a kötvénnyel kapcsolatos középtávú pozíciót javítja. A forint svájci frankkal szembeni árfolyama 2021-ben is jelentősen gyengült, ami jelentős árfolyamveszteséget okozott. Ennek hatására a pénzügyi eredmény 254 millió forint veszteség volt.

A társaság likviditását átmenetileg befolyásolta, hogy a fedett jégcsarnok beruházás átmeneti finanszírozáshoz 350 millió forint rövid lejáratú kölcsönt nyújtott a SZOVA Nonprofit Zrt. a Szombathelyi Pingvinek Jégkorong Klubnak – ebből 300 millió forint visszafizetése 2022. februárjában megtörtént.

Beruházási szempontból az év legfontosabb eseménye a központi közszolgáltatói irodaépület kivitelezésének befejezése volt. Az új épület használatba vételére 2022. februárjában került sor.

Összességében a társaság mérlegfőösszege 2021. évre vonatkozóan 15.570.698 eFt, adózott eredménye 135.773 eFt. (2020. évi eredmény -335.008 eFt veszteség volt.)

A társaság Igazgatóságának és felügyelőbizottságának határozata az ülésen kerül ismertetésre.

*b./ Weöres Sándor Színház Nonprofit Kft. (2. sz. melléklet)*

A 2021. évet is jelentősen befolyásolták a koronavírus járvány miatti veszélyhelyzeti intézkedések. A színház 2020. novemberében bezárt és csak 2021. tavaszán nyitott ki újra. Az év során összesen 175 előadás/esemény volt a színházban, amelyeket összesen 21.674 fizető vendég tekintett meg. Az üzleti tervben az év elején megfogalmazott művészeti célok a külső körülmények miatt nem tudtak teljesülni.

A 2021. évben ténylegesen realizált összes bevétel 640.559 eFt volt, amelyből:

* az Önkormányzat 186.739 eFt összegű fenntartói támogatást folyósított, ebből 21.819 eFt-ot a színházépülethez kapcsolódó bérleti díjhoz, 1.200 eFt-ot pedig a GDPR feladatok ellátására;
* a központi költségvetésből a fenntartó Önkormányzaton keresztül 302.075 eFt támogatást folyósítottak a színháznak, mint nyilvántartásba vett előadó-művészeti szervezetnek;
* a színház saját jegy- és bérletértékesítéséből és az előadásai eladásából származó bevétele 62.166 eFt;
* a január-május hónapokra járó ágazati bértámogatásból 60.744 eFt bevétel keletkezett;
* egyéb bevétel 27.931 eFt volt.

Összességében a színház bevételei elmaradtak a korábbi évektől, de elegendőek voltak a pénzügyi stabilitás megőrzéséhez.

A 2021. évi ráfordítások összesen 567.596 eFt, amely:

* 162.812 eFt összegű anyagjellegű ráfordításból,
* 405.973 eFt személyi jellegű ráfordításból,
* 27.341 eFt értékcsökkenési leírásból és
* 12.087 eFt egyéb ráfordításból áll össze.

Összességében a társaság mérlegfőösszege 2021. évre vonatkozóan 245.131 eFt, adózott eredménye 32.257 eFt nyereség (2020. évi eredmény 21.804 eFt nyereség volt.)

A felügyelőbizottság a társaság 2021. évi beszámolóját elfogadta.

*c./ AGORA Savaria Kulturális és Médiaközpont Nonprofit Kft. (3. sz. melléklet)*

A társaság tevékenységére 2021. évben is hatással volt a pandémia, jelentős számú megszorítást kellett végrehajtani, de ettől függetlenül a közszolgálati tájékoztató funkció nem sérült.

A társaság vállalkozási tevékenységből származó bevétele 33.212 eFt volt. Az alapítótól kapott támogatás mértéke csökkent a korábbi évhez képest, 158 millió Ft volt, a pályázatokból származó bevételek viszont növekedett, 38.266 eFt-ot tettek ki. A közhasznú tevékenységből származó bevétel 14.283 eFt volt.

Kiadási oldalon 116.742 eFt anyagi jellegű ráfordítás, 101.080 eFt személyi jellegű ráfordítás, 9.290 eFt értékcsökkenési leírás, 2.835 eFt egyéb kiadás, valamint a pénzügyi műveletek ráfordítása (615 eFt) jelentkezett.

Összességében a társaság 2021. évi beszámolója 124.565 eFt mérlegfőösszeget és 14.382 eFt adózott eredményt mutat (2020. évi eredményük -7.208 eFt volt).

A felügyelőbizottság a társaság 2021. évi beszámolóját elfogadta.

*d./ Szombathelyi Képző Központ Közhasznú Nonprofit Kft. (4. sz. melléklet)*

A társaság konzorciumi partner volt a TOP-6.8.2-15-SH1 – Helyi foglalkoztatási együttműködések a megyei jogú város területén és várostérségében „Gazdaság- és foglalkoztatás-fejlesztés partnerség a Szombathelyi Járás területén” című projektben, amelynek keretében komplex munkaerő-piaci szolgáltatásokat nyújtott, valamint munkaszervezeti feladatokat látott el, és Paktum Irodát működtetett a Kft., emellett képzési tanácsadást is végez.

A Kft. nettó árbevétele 6.725 eFt, amely a nem közhasznú oktatási díjból származó vállalkozási jellegű bevételből származott. A Szombathelyi Képző Központ Kft. a 2021. évi működéséhez Szombathely Megyei Jogú Város Önkormányzatától (100 %-os tulajdonos) 10 millió Ft támogatást kapott. Egyéb bevételekből 48.881 eFt-ot, pénzügyi műveletekből 8 eFt-ot számolt el a társaság.

Kiadási oldalon 10.218 eFt anyagi jellegű ráfordítás, 35.479 eFt személyi jellegű ráfordítás, 1.124 eFt értékcsökkenési leírás, 6.212 eFt egyéb kiadás jelentkezett.

Összességében a társaság mérlegfőösszege a 2021. évre vonatkozóan 32.667 eFt, adózott eredménye 2.581 eFt. (2020. évi eredményük 0 eFt volt).

A felügyelőbizottság a társaság 2021. évi beszámolóját elfogadta.

*e./ Fogyatékkal Élőket és Hajléktalanokat Ellátó Közhasznú Nonprofit Kft. (5. sz. melléklet)*

A társaság a 2021. év tervei alapján összesen 584.948 eFt bevétellel számolt, amelynek 104 %-a, azaz 609.266 eFt teljesült 2021. évben. Az állami normatív hozzájárulás a személyes gondoskodást nyújtó ellátásokban 6 %-kal haladta meg a tervezettet, amelynek oka, hogy a hajléktalanok nappali melegedőjében 2021. évben a tervezett 40 fő helyett átlagosan 64 fő ellátása történt meg, amelyre pótlólagos támogatást tudott igénybe venni a társaság.

Az ellátási szerződés szerinti önkormányzati támogatás 100%-ban teljesült.

A társaság adózott eredménye 2021. évben 2.477 eFt lett, amely a vállalkozási tevékenységből fakad és kedvezőbb a tervezetthez képest. A társaság kötelező feladatainak zavartalan működését 2021. évben biztosítani tudta, likviditási probléma a koronavírus járvány okozta veszélyhelyzet miatt sem merült fel.

Összességében a társaság 2021. évi beszámolója 461.588 eFt mérlegfőösszeget és 2.477 eFt adózott eredményt mutat (2020. évi eredményük 3.354 eFt volt).

A felügyelőbizottság a társaság 2021. évi beszámolóját elfogadta.

*f./ Vas Megyei Temetkezési Kft. (6. sz. melléklet)*

A társaság 2021. évi pénzügyi helyzetét folyamatosan a stabilitás jellemezte, fizetőképességét az év folyamán folyamatosan meg tudta őrizni.

A társaság nettó árbevétele 431.982 eFt volt, amely az előző évhez viszonyítva emelkedett. Egyéb bevételek összege 15.464 eFt, pénzügyi műveletek bevétele 368 eFt.

A társaság 2021. évi összes ráfordítása 422.495 eFt, ebből anyagjellegű ráfordítás 173.397 eFt, személyi jellegű ráfordítás 223.490 eFt, értékcsökkenési leírás 15.594 eFt, egyéb ráfordítás 10.014 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft.-nek.

Összességében a társaság 2021. évi beszámolója 1.069.442 eFt mérlegfőösszeget és 23.198 eFt adózott eredményt mutat (2020. évi eredményük 60.810 eFt volt).

A felügyelőbizottság a társaság 2021. évi beszámolóját elfogadta.

*g./ Szombathelyi Parkfenntartási Kft. (7. sz. melléklet)*

A társaságnak 2021. évben szolgáltatás nyújtásából 298.250 eFt bevétele keletkezett, valamint 2.763 eFt egyéb bevételt számolt el.

Anyagjellegű ráfordítások összege 110.503 eFt volt, amely anyagköltségből, igénybevett szolgáltatások díjából, közvetített szolgáltatásokból, bankköltségből és biztosítási díjakból tevődik össze. A személyi jellegű ráfordítás összege 203.360 eFt volt. Értékcsökkenési leírás összege 8.715 eFt, egyéb ráfordítások (helyi iparűzési adó, gépjárműadó, illeték, kamarai tagdíjak) összege 7.000 eFt.

A társaság 2021. évi mérlegfőösszege 101.288 eFt, adózott eredménye -28.565 eFt veszteség (a 2020. évi eredmény 16.091 eFt volt). A veszteség rendezése tulajdonosi beavatkozást nem igényel, az az eredménytartalék terhére elszámolható.

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A társaság felügyelőbizottságának határozata az ülésen kerül ismertetésre.

*h./ Savaria Városfejlesztési Kft. (8. sz. melléklet)*

A társaság szolgáltatásainak elsődleges igénybevevője a tulajdonos, Szombathely Megyei Jogú Város Önkormányzata, amely a Kft.-vel kötött megbízási szerződések alapján biztosítja a társaság mindenkori éves árbevételének legalább 80 %-át.

2021. évben 159.629 eFt bevétel realizálódott, amelyből az értékesítés nettó árbevétele 99.186 eFt, 55.672 eFt egyéb bevétel és 15.000 eFt az alapítói támogatás.

Az éves gazdálkodás során a ténylegesen felmerült működési kiadások, ráfordítások 153.295 eFt összeget jelentettek. A társaság éves személyi jellegű ráfordítása összesen 79.681 eFt, anyagjellegű ráfordítás 63.989 eFt, értékcsökkenési leírás 2.028eFt, egyéb ráfordítás 7.597 eFt.

Összességében a társaság 2021. évi beszámolójának mérlegfőösszege 184.051 eFt, az adózott eredmény 5.788 eFt (2020. évi eredmény 8.456 eFt volt).

A felügyelőbizottság javaslatára javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság a társaság 2021. évi beszámolóját elfogadta.

*i./ Savaria Turizmus Nonprofit Kft. (9. sz. melléklet)*

A társaság a 2021. üzleti évét 3.125 eFt adózott eredménnyel zárta. A járvány miatti gazdasági nehézségek ellenére pozitív mérleg két tényezőnek volt köszönhető, egyrészt a nagyon szigorú, költséghatékony gazdálkodásnak, másrészt a sikeres pályázati tevékenység és az elnyert EU-s pályázatok előre utalt előlegein keletkezett árfolyamnyereségnek. Az év második felétől a társaság átvette a Történelmi Témapark üzemeltetését, amely új feladat 1 fő új munkavállaló foglalkoztatását tette szükségessé.

A társaság vállalkozói tevékenységéből fakadó nettó árbevétele a 2021. évben 13.987 eFt volt. Egyéb bevétel sorát képezte a Szombathely Megyei Jogú Város Önkormányzatától kapott működési támogatás, amely 29.880 eFt volt. Egyéb programok, projektek támogatása, valamint egyéb bevétel pedig 64.573 eFt volt.

Az anyagjellegű ráfordítások összege 53.446 eFt, a személyi jellegű ráfordítások összege pedig 39.857 eFt volt. Értékcsökkentési leírásként a beszámolóban 12.215 eFt, egyéb ráfordítások összegeként 495 eFt szerepel.

Összességében a társaság 2021. évi beszámolója 136.641 eFt mérlegfőösszeget és 3.125 eFt adózott eredményt mutat (2020. évi eredmény 2.046 eFt veszteség volt).

A társaság felügyelőbizottságának határozata az ülésen kerül ismertetésre.

*j./ Szombathelyi Távhőszolgáltató Kft. (10. sz. melléklet)*

A társaság gazdasági tevékenységéből származó értékesítési árbevétele 2.812.000 eFt, az adózott eredménye 16.000 eFt.

2021. évben a Szombathelyi Távhőszolgáltató Kft.-nek távhőtermelés és távhőszolgáltatás eredménye 4.829 e Ft volt, jelentősen elmaradva a 2 %-os megengedett nyereségkorláttól.

Az anyagjellegű ráfordítások értéke 2.868.807 eFt-ot tett ki, a személyi jellegű ráfordítások értéke 586 003 eFt, az értékcsökkenés 187 114eFt volt.

A mérleg főösszege 5 715 618 eFt, az adózott eredmény 28.729 eFt (2020. évi eredmény 1.742 eFt volt).

A társaság folyamatosan nagy hangsúlyt fektet ügyfeleik lejárt tartozásának kezelésére, célja a hátralékok csökkentése, visszaszorítása. A nehéz gazdasági helyzet miatt kintlévőségek megakadályozásáért folyamatosan alkalmazzák a hátralékkezelés számos komplex módszerét (díjfizetők, tulajdonosok fizetési felszólítása, fizetési meghagyás, végrehajtás, személyes felkeresés, szolgáltatás felfüggesztése). Ezek hatására a lakossági fogyasztói felé fennálló követelésállományban folyamatos csökkenés figyelhető meg, 2021. december 31-i érték 151.051 e Ft. (2020. év 159.170 e Ft volt).

Az önkormányzati ingatlanban lakó lakossági fogyasztók tartozása, 2021. december 31-én 64.843 e Ft (2020. év 71.750 e Ft volt) Az önkormányzati ingatlanban lakó ügyfelek tartozása a teljes lakossági hátralékállomány 38,2 %-át teszi ki.

A társaság felügyelőbizottságának határozata az ülésen kerül ismertetésre.

*k./ SZOVA Szállodaüzemeltető Kft. (11. sz. melléklet)*

A SZOVA Szállodaüzemeltető Kft. 2019-ben befejezte a Tófürdő területére tervezett szálloda beruházás műszaki előkészítését. 110 millió forintért elkészíttették egy négycsillagos, 102 szobás, wellness részleggel is rendelkező szálloda engedélyes és kivitelei terveit és megszerezték a szálloda építési engedélyét is. A 2019. májusában készült tervezői költségbecslés szerint a hotel kivitelezési költsége ~3 milliárd forint lett volna. Az azóta eltelt időben bekövetkezett áremelkedések miatt ma ennél is lényegesen magasabb kivitelezési költséggel kell számolni.

A kivitelezési költségek növekedése miatt a beruházás finanszírozásához szükséges önerő is megnövekedett, ezt azonban a koronavírus járvány okozta bizonytalan helyzetben nem tudta a társaság előteremteni. A mérlegfordulónapot követően bekövetkezett események, az orosz-ukrán háború és ennek gazdasági hatásai tovább növelik a környezeti bizonytalanságot. Az önerő külső forrásból – pályázati vagy állami támogatásból – történő kiegészítésére tett próbálkozások sem vezettek eredményre. Emiatt a projekt megvalósításában 2021-ben érdemi előrelépés nem történt. Mivel a város számára továbbra is fontos érdek egy színvonalas szolgáltatásokat nyújtó szálloda megépítése, Szombathely Megyei Jogú Város Önkormányzata 125/2021. (IX.30.) Kgy. sz. határozatában felhatalmazta a társaság ügyvezetőjét, hogy keressen olyan partnert, aki önállóan vagy befektetőként hajlandó részt venni a szállodaépítés finanszírozásában és ezzel lehetővé teszi a projekt megvalósítását. A döntéssel a SZOVA Szállodaüzemeltető Kft. kisebbségi tulajdonosa, a Service 4 YOU Szálloda Befektető Zrt. is egyetért és felajánlotta együttműködését a befektető keresésben.

A társaságnak 2021-ben 2 ezer forint árbevétele keletkezett, a működéssel összefüggő adminisztratív költségek összege 491 ezer forint volt, így az üzemi eredmény 489 ezer forint veszteség. A SZOVA Nonprofit Zrt. által a tervezés finanszírozására folyósított 75 millió forintos tagi kölcsön 2021. évi kamatköltsége 1.170 ezer forint, amely tőkésítésre került.

Összességében a társaság 2021. évi beszámolója 122.310 eFt mérlegfőösszeget és -1.659 eFt adózott eredményt, veszteséget mutat (2020. évi eredmény -1.138 eFt veszteség volt).

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A társaság felügyelőbizottságának határozata az ülésen kerül ismertetésre.

*l./ SZOVA-Projekt Projektfejlesztési Kft. (12. sz. melléklet)*

A SZOVA-Projekt Kft.-t azzal a céllal hozta létre a SZOVA Nonprofit Zrt, hogy az anyacég ingatlanfejlesztési projektjeit a piaci viszonyokhoz jobban igazodva, rugalmasabban és gyorsabban lehessen megvalósítani, valamint a projektek esetleges kockázata ne veszélyeztesse a SZOVA Nonprofit Zrt. teljes tevékenységét, feladatellátását.

Az alapító elsődleges feladatként a Széll Kálmán utca 24. – Kisfaludy utca 37. alatti ingatlanfejlesztés megvalósíthatóságának vizsgálatát és megvalósítási koncepciójának kidolgozását fogalmazta meg a társaság számára. A korábban kidolgozott javaslat szerint a két telket a meglévő épületek bontásával és lakások, üzlethelyiségek építésével tervezi hasznosítani a SZOVA Nonprofit Zrt. A beruházás műszaki előkészítése megtörtént, az építési engedély rendelkezésre áll. A következő feladat a beruházás várható megtérülésének vizsgálata. Ehhez a bekerülési költségek, valamint az értékesítés várható bevételének minél pontosabb becslése szükséges.

2021-ben azonban a külső körülmények alakulása nem tette lehetővé, hogy várható beruházási költségekre és az ingatlanok értékesítéséből várható bevételre megalapozott számítások készüljenek. A koronavírus járvány ellen hozott intézkedések, az építőanyag árak folyamatos emelkedése, az infláció növekedése miatt a kivitelezéssel foglakozó cégek gyakran napi árazást alkalmaznak, hosszabb távra érvényes árajánlatot nem adnak.

Ezek miatt a problémák miatt a Széll Kálmán utca 24 – Kisfaludy utca 37. ingatlanokat érintő projekt megalapozott megvalósítási és finanszírozási koncepcióját nem tudta a társaság elkészíteni és a beruházás megkezdését a jelenlegi körülmények között túlságosan kockázatosnak ítéli meg.

A SZOVA-Projekt Kft. 2021. évben elszámolt költségei a társaság jogszabályi feltételeknek megfelelő működéséhez kapcsolódó adminisztratív kiadások: a könyvelés, könyvvizsgálat és a bankszámla vezetés költségei.

Összességében a társaság 2021. évi beszámolója 2.823 eFt mérlegfőösszeget és -342 eFt adózott eredményt, veszteséget mutat.

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A társaság felügyelőbizottságának határozata az ülésen kerül ismertetésre.

*m./ SZOMHULL Szombathelyi Hulladékgazdálkodási Közszolgáltató Nonprofit Kft. (13. sz. melléklet)*

A társaság 2021. évben fennállása óta először nyereséges évet zárt. A kft. működéséhez szükséges megfelelőségi vélemény kérelmét a Magyar Energetikai és Közmű-szabályozási Hivatal részére megküldte a társaság. A kérelem pozitív elbírálása előfeltétele a KEHOP 3.2.1. pályázaton nyert eszközbeszerzés következő ütemének is. Emellett a közszolgáltatási tevékenység ellátásnak feltétele a minősítési engedély megléte, amit a Pest Megyei Kormányhivatal ad ki.

A társaság 2021-ben 1.307.946 eFt árbevételt realizált. Az alvállalkozói díj összege 1.097.002 eFt volt. Az anyagjellegű kiadás1.215.815 eFt, a személyi jellegű kiadások 30.739 eFt, értékcsökkenési leírás 611 eFt, egyéb ráfordítás 22.514 eFt.

Összességében a társaság 2021. évi beszámolója 1.081.958 eFt mérlegfőösszeget és 31.662 eFt adózott eredményt mutat.

A társaság felügyelőbizottságának határozata az ülésen kerül ismertetésre.

*n./ Szombathelyi Sportközpont és Sportiskola Nonprofit Kft. (14. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1-től június 30-ig terjedő időszak. Emiatt a Kft. jelen előterjesztésben a társaság a 2021/2022-es üzleti év I. félévi gazdálkodásáról szóló, féléves beszámolót terjesztette elő.

A Kft. az alapító okirat szerint közhasznú és vállalkozási tevékenységet folytat, ennek alapján került megbontásra tevékenységi körönként a Kft. 2021/2022. I. félévi gazdálkodásának beszámolója. A Kft. 71.816 eFt árbevételt ért el, ebből a közhasznú tevékenység árbevétele (amatőr- és szabadidősport szolgáltatás) 44.232 eFt, vállalkozási tevékenység árbevétele 27.584 eFt. Az egyéb bevételek összege 181.372 eFt volt, ebből az önkormányzati támogatás összege 135.879 eFt.

A 2021/2022. I. félévi kiadások együttes összege 243.975 eFt volt, amelyből 25.371 eFt anyagjellegű ráfordítás, 75.828 eFt igénybevett szolgáltatás, 3.740 eFt egyéb szolgáltatás, 123.637 eFt személyi jellegű kiadás, 14.221 eFt értékcsökkenési leírás, 1.170 eFt egyéb ráfordítás és 8 eFt pénzügyi ráfordítás.

Összességében a társaság 2021/2022. I. félévi beszámolója 521.883 eFt mérlegfőösszeget és 9.213 eFt adózott eredményt mutat.

A felügyelőbizottság a 2021/2022. I. félévi beszámolót elfogadta.

*o./ FALCO KC Szombathely Kft. (15. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1-től június 30-ig terjedő időszak. Emiatt a Kft. jelen előterjesztésben a társaság a 2021/2022-es üzleti év I. félévi gazdálkodásáról szóló, féléves beszámolót terjesztette elő.

A társaság a 2021/2022. I. félévben 86.348 eFt értékesítésből származó nettó bevételt és 183.963 eFt egyéb bevételt realizált.

A ráfordítások összege 2021/2022. I. félévben összesen 269.564eFt, amelyből anyagjellegű ráfordítás 116.187 eFt, személyi jellegű ráfordítás 152.186 eFt, értékcsökkenési leírás 538 eFt, egyéb ráfordítás 26 eFt, pénzügyi műveletek ráfordításai 627 eFt.

Összességében a társaság mérlegfőösszege 2021/2022. I. félévre vonatkozóan 226.835 eFt, adózott eredménye pedig 765 eFt.

A felügyelőbizottság a 2021/2022. I. félévi beszámolót elfogadta.

**II. A Szombathelyi Képző Központ Közhasznú Nonprofit Kft.-nek az AGORA Savaria Kulturális és Médiaközpont Nonprofit Kft.-be történő beolvadásával kapcsolatos döntés (16. sz. melléklet)**

A Közgyűlés a 260/2021. (XII.16.) Kgy. sz. határozatában úgy döntött, a Szombathelyi Képző Központ Nonprofit Kft. és az AGORA Savaria Kulturális és Médiaközpont Nonprofit Kft. a Ptk. 3:44. § (1) bekezdése alapján 2022. július 1. napjával egyesüljön olyan módon, hogy Szombathelyi Képző Központ Nonprofit Kft. az AGORA Savaria Kulturális és Médiaközpont Nonprofit Kft.-be beolvad. az egyesülésben részt vevő gazdasági társaságok ügyvezetőit, hogy a Ptk. 3:44. § (2) bekezdésében meghatározott közös egyesülési tervet – amely tartalmazza az egyesülési szerződést, az átvevő gazdasági társaság alapító okirat tervezetét, valamennyi részt vevő (beolvadó és átvevő) jogi személy vagyonmérleg-tervezetét és vagyonleltár-tervezetét 2021. december 31-i fordulónappal, az egyesülés utáni jogi személy nyitó vagyonmérleg-tervezetét és vagyonleltár-tervezetét –készítsék el.

Tájékoztatom a Tisztelt Közgyűlést, hogy a gazdasági társaságok egyesülésének következő lépése a Ptk. 3:44. § (1) bekezdése alapján készített közös egyesülési tervről való döntés. Az előterjesztés mellékletét képező egyesülési terv tartalmazza az egyesülési szerződést, az átvevő gazdasági társaság alapító okirat tervezetét, valamennyi részt vevő (beolvadó és átvevő) jogi személy vagyonmérleg-tervezetét és vagyonleltár-tervezetét, az egyesülés utáni jogi személy nyitó vagyonmérleg-tervezetét és vagyonleltár-tervezetét.

A Közgyűlésnek döntenie kell továbbá arról, hogy a beolvadás időpontja, illetve a végleges vagyonmérleg készítésének fordulónapja 2022. június 30. napja.

A Ptk. 3:44. § (1) bekezdése alapján a beolvadásnál a beolvadó jogi személy megszűnik, általános jogutódja az átvevő gazdasági társaság lesz. Tehát az egyesülés eredményeként 2021. június 30. napjával a Szombathelyi Képző Központ Közhasznú Nonprofit Kft. megszűnik, általános jogutódja az AGORA Savaria Kulturális és Médiaközpont Nonprofit Kft.

A beolvadó gazdasági társaság ügyvezetőjének ügyvezetői jogviszonya, továbbá a felügyelőbizottsági tagok megbízási jogviszonya 2022. június 30. napjával megszűnik, a beolvadó társaságnál 2022. június 30. napján munkaviszonnyal rendelkező munkavállalók 2022. július 1. napjától munkáltatói jogutódlással átkerülnek a jogutód gazdasági társaságba.

Az átvevő cég ügyvezetője és felügyelőbizottsági tagjainak köre az egyesülést követően változatlan összetétellel működik tovább. A személyi kérdések a beolvadás tekintetében nem igényelnek tulajdonosi döntést.

Javaslom, hogy a Tisztelt Közgyűlés az átvevő gazdasági társaság ügyvezetőjét kérje fel, hogy a munka törvénykönyvéről szóló 2012. évi I. törvény 46. § (4) bekezdésében előírt, a munkavállalók felé fennálló, továbbá az üzemi tanács felé fennálló tájékoztatási kötelezettségének tegyen eleget.

A beolvadó gazdasági társaság könyvvizsgálatát 2022. június 30. napjáig Kövesdi Anita Erzsébetet (adószám: 74547849-1-38, nyilvántartási szám: 51172488, MKVK engedélyszám: 004914, cím: 9742 Salköveskút, Petőfi u. 40/A.) látja el, az ő megbízása a beolvadással egyidejűleg megszűnik.

Az átvevő gazdasági társaságban a könyvvizsgálati feladatokat az AUDIKONT Könyvvizsgáló és Gazdasági Tanácsadó Kft.-t (9700 Szombathely, Verseny utca 1/C., cégjegyzékszám: 18-09-102100, MKVK: 001469, könyvvizsgálatért személyében felelős: Németh Tamás bejegyzett könyvvizsgáló, MKVK: 002327) látja el 2020. június 1. napjától 2025. május 31. napjáig terjedő határozott időtartamra 60.000 Ft + ÁFA/hónap díjazás ellenében.

Az átvevő gazdasági társaság egységes szerkezetbe foglalt, egyesülés utáni alapító okirata a változásokat vastagon szedett, dőlt betűvel jelzi.

A mellékelt vagyonmérleg-tervezetek szerint az egyesülésben résztvevő társaságok saját tőkéje az alábbiak szerint alakul:

A beolvadó társaság saját tőkéje 14.764 eFt, amelyből a jegyzett tőke értéke 3.530 eFt, jegyzett tőkén felüli vagyona 11.234 eFt.

Az átvevő társaság saját tőkéje 19.083 eFt, amelyből a jegyzett tőke értéke 4.700 eFt, a jegyzett tőkén felüli vagyona 14.383 eFt.

A mellékelt vagyonmérleg-tervezet szerint az átvevő társaság egyesülés utáni saját tőkéje 33.847 eFt, amelyből 4.700 eFt a tervezett jegyzett tőke.

A vagyonmérleg-tervezet elfogadását, illetve a létesítő okirat aláírását követő nyolc napon belül a társaság köteles erről a Cégközlönyben közlemény közzétételét kezdeményezni, amelyet két egymást követő lapszámban kell közzétenni. Ezt követi a cégbírósági eljárás, illetve a változások átvezetése.

**III. Javaslat a VASIVÍZ ZRt.-vel kapcsolatos döntések meghozatalára**

A VASIVÍZ ZRt. 2022. május 27. napjára hívta össze az éves rendes közgyűlését, az alábbi napirendi pontokkal:

1. Az Igazgatóság jelentése a 2021. évi üzleti tevékenységről

2. Az Igazgatóság javaslata az éves beszámolóról (mérleg)

3. A Felügyelőbizottság jelentése az Igazgatóság beszámolójáról, indítványáról

4. A könyvvizsgáló jelentése

5. Határozat az éves beszámolóról

6. Döntés az adózott eredmény felhasználásáról

7. Megfelelési tanácsadó jelentése a 2021. évről és vezetői nyilatkozat a Társaság belső kontrollrendszerével összefüggésben a 2021. évre vonatkozóan

8. Igazgatósági tag választása

9. Könyvvizsgáló választása, díjazásának megállapítása

10. Alapszabály módosítás

11. Tájékoztató a 2021. évi üzleti tervről

12. Egyebek

Az 1.-6. napirendre vonatkozóan a társaság részéről megküldött beszámolót az alábbiakban foglalom össze. (17. sz. melléklet)

A társaság összes bevétele 7.645.429 eFt, amely 0,3 %-kal, 25.898 eFt-tal alacsonyabb a tervezettnél. Az összes költség és ráfordítás 7.792.214 eFt, amely a tervezett összegnél 1,7 %-kal, 134.022 eFt-tal volt alacsonyabb.

A társaság adózás előtti eredménye -141.170 eFt. A társaság adózás előtti eredményének a tervhez képest kedvezőbben alakult, ennek okai, hogy a költségek tekintetében, kiemelten az építőipari igénybevett szolgáltatások 250 mFt-tal alacsonyabbak voltak a tervezettnél, ami a 2022. évre áthúzódó közbeszerzésekkel van összefüggésben.

A bevételek 0,3%-kos csökkenésének oka, hogy kiemelten a fentiekben taglalt okok miatt az építőipari munkák árbevétele a 274 mFt-tal maradt el a tervezettől. Az elsődleges tevékenységek árbevétele 2,6%-kal, 161 mFt-tal haladta meg a tervet, amely kedvezően hatott az eredmény alakulására is.

A fürdő szolgáltatás vesztesége -204 446 eFt, a tervezettnél 3 297 eFt-tal alacsonyabb. Az

A másodlagos tevékenységek nettó árbevétele együttesen 83,7 %-on, az értékesítés közvetlen önköltsége 80,0 %-on teljesült, a másodlagos tevékenységek eredménye összesen 128 682 eFt a tervezett 46 409 eFt-hoz képest.

A társaság üzemi (üzleti) tevékenységének eredménye így – 148 224 eFt, amelyet a pénzügyi műveletek 7 054 eFt összegű eredménye módosított. Az adózott eredmény (veszteség) -141 170 eFt.

Az Igazgatóság és a felügyelőbizottság a beszámoló elfogadását javasolta.

A 7. napirendi ponthoz kapcsolódóan a társaság az alábbi javaslatot tette. A köztulajdonban álló gazdasági társaságok belső kontrollrendszeréről szóló 339/2019. (XII. 23.) Korm. rendelet a 2009. évi CXXII. törvény (Takarékos tv.) alapján a köztulajdonban álló gazdasági társaságok belső kontrollrendszerére vonatkozó részletszabályokat tartalmazza. A rendeletben meghatározottakat 2021. január 1-jétől kell alkalmazni.

A rendelet 3. § (1) bekezdése szerint a vezérigazgató felelős a belső kontrollrendszer keretében a Társaság működésében érvényesülő kontrollkörnyezet, integrált kockázatkezelési rendszer, információs és kommunikációs rendszer, monitoring rendszer kialakításáért, működtetéséért és fejlesztéséért.

A Vezérigazgató megfelelési tanácsadót jelölt ki a rendeletben meghatározott megfelelési tanácsadói feladatok ellátására. A megfelelésért felelős évente legalább egyszer jelentést készít a Vezérigazgató és a Felügyelőbizottság részére. A Vezérigazgató a jelentést tájékoztatásul megküldi a Közgyűlés részére.

Bozi Ferencné, a társaság megfelelési tanácsadója elkészítette az előterjesztés 18. mellékleteként csatolt jelentését a 2021. évről.

A Vezérigazgató a Pénzügyminisztérium által – a fenti kormányrendelet alkalmazásához - kiadott irányelvben meghatározottak szerint a Megfelelésért felelős által előkészített nyilatkozatban értékeli a Társaság belső kontrollrendszerét. /11. §/

A Vezérigazgató megküldi nyilatkozatát a Felügyelőbizottság részére.

A Felügyelőbizottság a nyilatkozatra vonatkozó álláspontjáról határozatban dönt. Ha a felügyelőbizottság nem fogadja el a nyilatkozatot, az elutasítás indokát a határozatában szerepelteti.

A Vezérigazgató a nyilatkozatot a Felügyelőbizottság vonatkozó határozatával együtt tájékoztatásul megküldi a Közgyűlés részére.

A Felügyelőbizottság a Vezérigazgatót intézkedési terv készítésére kötelezi, ha a nyilatkozatot nem fogadja el, vagy a Vezérigazgató a nyilatkozat erre vonatkozó pontját tölti ki. Az intézkedési tervet a Vezérigazgató tájékoztatásul megküldi a Közgyűlés részére. Az intézkedési terv végrehajtásáról a Vezérigazgató legalább évente beszámol a Felügyelőbizottságnak és a Közgyűlésnek.

A vezetői nyilatkozatot első alkalommal a 2021. év tekintetében kell elkészíteni a 2022. évben. A vezetői nyilatkozat az előterjesztés 19. számú melléklete.

A kormányrendeletnek megfelelően a Felügyelőbizottság a megfelelési tanácsadó jelentését és a vezetői nyilatkozatot a 2022.04.14.-i ülésén megtárgyalta.

A 8. napirendi pont keretében a Közgyűlésnek Máhr Tibor lemondása okán új igazgatósági tag választásáról kell döntenie. Sárvár és Körmend, mint delegálási joggal rendelkező tulajdonosok együttes javaslata az új tag személyére az alábbi: Gerencsér Zsolt (szül. 1958.04.02., 9600 Sárvár, Gyöngyös u. 7.). Szombathely Megyei Jogú Város Közgyűlése az 585/2019. (XI.28.) Kgy. sz. határozatában akként rendelkezett, hogy a VASIVÍZ ZRt.-nél az Alapszabály XVII. fejezetében rögzített igazgatósági és felügyelő bizottsági delegálási jog tekintetében felhatalmazza a polgármestert, hogy a delegálási joggal rendelkező tulajdonostársak mindenkori javaslatát támogassa a társaság Közgyűlésén, amennyiben a javaslat Szombathely Megyei Jogú Város Önkormányzatának fennálló delegálási jogosultságát nem érinti. Fentiekre tekintettel javaslom az új igazgatósági tag megválasztását.

9. napirendi pontként szerepel a könyvvizsgáló választása. A társaság könyvvizsgálójának megbízatása 2022. május 31. napján lejár.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés ag) szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

A Közgyűlés 106/2018. (IV.25.) Kgy. sz. határozata alapján a társaság könyvvizsgálói feladatait 2018. június 1. napjától 2022. május 31. napjáig az AUDIKONT Könyvvizsgáló és Gazdasági Tanácsadó Kft.-t (9700 Szombathely, Verseny utca 1/C., Cg. 18-09-102100, könyvvizsgálatért személyében felelős: Németh Tamás bejegyzett könyvvizsgáló, MKVK: 002327) látja el 3.200.000,- Ft + ÁFA/év díjazás ellenében.

A társaság vezérigazgatója ismételten az AUDIKONT Könyvvizsgáló és Gazdasági Tanácsadó Kft. (személyében felelős könyvvizsgáló Németh Tamás) megválasztását javasolja 3.420.000,- Ft + ÁFA/év díjazás ellenében, 2022. június 1. napjától 2026. május 31. napjáig.

A felügyelőbizottság a könyvvizsgáló személyére és díjazására vonatkozó javaslatot 2022. április 14-i ülésén tárgyalta és azt jóváhagyta.

A 10. napirendi pont keretében tesz javaslatot a társaság az Alapszabály módosítására (20. sz. melléklet).

a) A társaság 2021. december 3-i ülésén a Zrt. közgyűlése felkérte a Társaság vezérigazgatóját az Alapszabály VII. fejezet 2./ j./ pontjának felülvizsgálatára az e pontban meghatározott értékhatárt meghaladó, közbeszerzési eljárás keretében kötendő szerződések jóváhagyása tekintetében.

Tapasztalva a 2022. évben is folyamatos, nem csak az villamos energiát és földgázt érintő áremelkedéseket az alapszabály alábbi módosítására tett javaslatot a társaság.

1. **Az alapszabály VII. fejezet, 2. pont j.) alpontja az alábbiak szerint módosul:**

~~j./ döntés minden olyan jogügyletről, amely által a társaság a jegyzett tőkéjének 10 %-át meghaladó mértékben vállalna garanciát, kezességet és hasonló elkötelezettséget,~~

**j./ „döntés minden olyan jogügyletről, amely szerint a társaság a Közgyűlés által elfogadott utolsó éves beszámoló szerinti belföldi értékesítés nettó árbevételének 15%-át meghaladó mértékben vállal garanciát, kezességet és hasonló elkötelezettséget, kivéve a villamos energia beszerzésére vonatkozó szerződéskötést.”**

1. **Az alapszabály VIII. fejezet 4. pontja az alábbi v./ és w./ alpontokkal egészül ki:**

**v./ "döntés minden olyan jogügyletről, amely a Közgyűlés által elfogadott utolsó éves beszámoló szerinti belföldi értékesítés nettó árbevételének 7,5%-át meghaladó, de 15%-át nem meghaladó mértékben vállal garanciát, kezességet és hasonló elkötelezettséget, kivéve a villamos energia beszerzésére vonatkozó szerződéskötést.**

**w./ döntés a villamos energia beszerzésére vonatkozó szerződéskötésről, amennyiben annak értéke meghaladja a Közgyűlés által elfogadott utolsó éves beszámoló szerinti belföldi értékesítés nettó árbevételének 7,5%-át.”**

b) Celldömölk Város Polgármestere, Fehér László úr 2020-ban kezdeményezte a VASIVÍZ ZRt. alapszabályában rögzített delegálási elvek módosítását, annak érdekében, hogy Celldömölk Város részére is szeretnék biztosítani az Igazgatóság és Felügyelő Bizottság tagjainak delegálási jogát. Szombathely Megyei Jogú Város Polgármesterének kezdeményezésére az érintett tulajdonosok személyes egyeztetés keretében is megvitatták a delegálási elvek módosításának lehetőségét. Az elhangzott javaslatok egy rotációs delegálási rend kialakítására irányultak, mivel Celldömölk Város belépésével a delegálási jogkörrel rendelkező városok száma hétre emelkedne. A rotációs elv akkori alapja az értékesített vízmennyiség szerinti sorrend volt.

A 2020. évben elkezdett egyeztetések azonban elakadtak, az alapszabály e tárgykörben nem módosult. Az Igazgatóság és a Felügyelőbizottság ügyrendjeiben állandó meghívottként szerepel Celldömölk Város polgármestere, vagy az általa állandó meghívottként kijelölt személy. A delegálási elvek módosítási igénye azonban továbbra is fennáll Fehér László polgármester úr részéről.

A VASIVÍZ ZRt. Igazgatóságának 17/2022. (IV.14.) számú határozatában, míg a VASIVÍZ ZRt. Felügyelőbizottságának 18/2022. (IV.14.) számú határozatában felhatalmazta az elnököket, hogy folytassanak tárgyalást a főbb tulajdonosi körben az alapszabály delegálási elveinek módosításáról, Celldömölk Város Önkormányzatának szerepvállalása érdekében.

Az egyeztetésre 2022. május 3. napján 10.30 órakor kerül sor a VASIVÍZ ZRt. központi irodaházának földszinti tanácskozójában Szombathely, Vasvár, Csepreg és Celldömölk polgármestereinek jelenlétében. A delegálási elvek felülvizsgálatára az érintett városok területi elhelyezkedését, a társaságban megtestesülő tulajdoni arányait, illetőleg a 2021. évi vízfogyasztási adatok %-os megoszlását is figyelembe véve került sor. Az előterjesztés melléklete a jelenlegi delegálási elveket bemutató térkép, a javasolt delegálási elvet bemutató térkép, illetőleg a tulajdonosi, vízfogyasztási adatokat tartalmazó táblázat.

Az egyeztetés eredményesen zajlott abban a tekintetben, hogy Vasvár, Csepreg, Celldömölk képviselői elfogadták, hogy e három önkormányzat 1 személyt tud együttesen delegálni mind az Igazgatóságba, mind a Felügyelőbizottságba. Így egy 5 éves ciklus alatt a három település közül egy kimarad, nem lesz delegáltja egyik testületben sem. Celldömölk Városával kialakult gyakorlatot tovább folytatva, a delegálásból kimaradó részvényes képviselője, erre az időszakra tanácskozási joggal, állandó meghívottja lesz az Igazgatóság és a Felügyelőbizottság üléseinek.

c) Az előterjesztéshez csatolt egységes szerkezetű alapszabály módosítás tartalmazza továbbá a 8. és 9. napirendi pont keretében megválasztott új igazgatósági tagot, illetőleg a könyvvizsgálóra vonatozó döntést is.

**IV. Javadalmazási Szabályzat módosítása**

Tájékoztatom a Tisztelt Közgyűlést, hogy az Állami Számvevőszék „A többségi tulajdonú állami és önkormányzati tulajdonú gazdasági társaságok integritásának monitoring típusú ellenőrzése” című ellenőrzést folytatott le több önkormányzati tulajdonú társaságunknál. A Savaria Városfejlesztési Nonprofit Kft. részére megküldött levelében az ÁSZ megállapította, hogy szabálytalanság figyelhető meg a javadalmazási szabályzat vonatkozásában. Véleményük szerint a társaság legfőbb szerve nem alkotta meg a köztulajdonban álló gazdasági társaságok takarékosabb működéséről szóló 2009. évi CXXII. törvény 5. § (3) bekezdésében előírtak ellenére a vezető tisztségviselők, felügyelőbizottsági tagok, valamint a Munka törvénykönyvéről szóló 2012. évi I. törvény 208. §-ának hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének elveiről, annak rendszeréről szóló szabályzatot.

Szombathely Megyei Jogú Város Közgyűlése a 402/2003. (XI. 27.) Kgy. számú határozatával jóváhagyta a javadalmazási szabályzatot, majd a 204/2010. ((IV.29.) Kgy. számú határozatával módosította.

Tekintettel arra, hogy a 2010-ben módosított szabályzat már nem hatályos jogszabályi hivatkozásokat tartalmaz, javaslatot teszek egy aktualizált szabályzat megalkotására. A Javadalmazási Szabályzat tervezete az előterjesztés 21. számú melléklete.

**V. Javaslat a Szombathelyi Távhőszolgáltató Kft. felügyelőbizottságával kapcsolatos döntés meghozatalára**

Tájékoztatom a Tisztelt Közgyűlést, hogy Balassa Péter 2022. április 30. napjával összeférhetetlenség miatt lemondott a Szombathelyi Távhőszolgáltató Kft.-ben fennálló felügyelőbizottsági tagi és elnöki tisztségéről.

Javaslom a társaság taggyűlésének a lemondás tudomásul vételét és új felügyelőbizottsági tag megválasztását. Az új tag személyére a Közgyűlésen szóban teszek javaslatot.

**VI. Javaslat a FALCO KC Szombathely Kft. könyvvizsgálójának megválasztására**

Tájékoztatom a Tisztelt Közgyűlést, hogy a FALCO KC Szombathely Kft. könyvvizsgálójának megbízatása 2022. május 31. napján lejár.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés ag) szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

A Közgyűlés 119/2017.(IV.27.) Kgy. sz. határozata alapján a társaság könyvvizsgálói feladatait 2017. június 1. napjától 2022. május 31. napjáig az AUDIKONT Könyvvizsgáló és Gazdasági Tanácsadó Kft.-t (9700 Szombathely, Verseny utca 1/C., Cg. 18-09-102100, könyvvizsgálatért személyében felelős: Németh Tamás bejegyzett könyvvizsgáló, MKVK: 002327) látja el 25.000,- Ft + ÁFA/hó díjazás ellenében.

A társaság vezérigazgatója ismételten az AUDIKONT Könyvvizsgáló és Gazdasági Tanácsadó Kft. (személyében felelős könyvvizsgáló Németh Tamás) megválasztását javasolja 40.000,- Ft + ÁFA/hó díjazás ellenében, 2022. június 1. napjától 2027. május 31. napjáig.

A felügyelőbizottság a könyvvizsgáló személyére és díjazására vonatkozó javaslatot 2022. május 5-i ülésén tárgyalta és azt jóváhagyta.

**VII. SZOVA Nonprofit Zrt. nyilatkozatai kézilabda csarnokkal kapcsolatban (22. sz. melléklet)**

A Közgyűlés a 7/2022. (I.27.) Kgy. számú határozatában kinyilvánította szándékát arra nézve, hogy ingyenesen ingatlant szándékozik biztosítani elsődlegesen a kézilabda utánpótlás számára edzőcsarnok építése céljából azzal, hogy a terület biztosítására a projekt megvalósításához szükséges támogatói okirat kiállítását követően kerüljön sor.

Az edzőcsarnok megvalósulásának helyszíne a SZOVA Nonprofit Zrt. tulajdonában lévő 0172/6 hrsz.-ú ingatlan.

A pályázat benyújtásához a sportfejlesztési program jóváhagyása esetére a SZOVA Nonprofit Zrt., mint az ingatlan tulajdonosa az előterjesztés melléklete szerinti tartalommal:

* hozzájárulását adta ahhoz, hogy a Szombathelyi Kézilabda Klub és Akadémia sportcélú ingatlanfejlesztésre irányuló – Sportcsarnok – tárgyi eszköz beruházást valósítson meg a 0172/6 hrsz.-ú ingatlan telekalakítással kialakításra kerülő területén;
* úgy nyilatkozott, hogy Szombathelyi Kézilabda Klub és Akadémia sportcélú ingatlanfejlesztésre irányuló – Sportcsarnok – tárgyi eszköz beruházás tárgyú sportfejlesztési program jóváhagyása esetén, a jóváhagyásától számított 30 napon belül a SZOVA Nonprofit Zrt. kezdeményezi a 0172/6 hrsz.-ú ingatlanon az OTP Bank Nyrt. javára 5.500.000.000,- Ft erejéig bejegyzett keretbiztosítéki jelzálogjog, valamint az azt biztosító elidegenítési és terhelési tilalom törlésének engedélyezését az OTP Bank Nyrt.-nél;
* hozzájárulását adta ahhoz, hogy a Szombathelyi Kézilabda Klub és Akadémia sportcélú ingatlanfejlesztésre irányuló – Sportcsarnok – tárgyi eszköz beruházással összefüggésben ténylegesen megvalósított beruházások támogatási értékének erejéig jelzálogjog kerüljön bejegyzésre a Magyar Állam javára a 0172/6 hrsz.-ú ingatlanból telekalakítással kialakításra kerülő ingatlanra, a beruházás üzembe helyezését követő legalább 15 év időtartamra.

Javaslom, hogy a SZOVA Nonprofit Zrt. fenti nyilatkozatait a Tisztelt Közgyűlés utólagosan jóváhagyni szíveskedjen.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2022. május 19.**

 **/: Dr. Nemény András :/**

**I.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a SZOVA Szombathelyi Vagyonhasznosító és Városgazdálkodási Nonprofit Zrt.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**15.570.698 ezer forint mérleg-főösszeggel,**

* 1. **ezer forint adózott eredménnyel elfogadja.**
1. A Közgyűlés az adózott eredményt, 135.773 eFt-ot az eredménytartalékba helyezi.
2. A Közgyűlés a társaság vezető tisztségviselőinek az Alapszabály X. fejezetében rögzítettek szerint a 2021. évi ügyvezetés megfelelőségét igazoló felmentvényt megadja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Dr. Németh Gábor, a társaság vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**II.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a Weöres Sándor Színház Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**245.131 eFt mérlegfőösszeggel**

* 1. **t adózott eredménnyel elfogadja.**

2. A Közgyűlés az adózott eredményt, 32.257 eFt-ot az eredménytartalékba helyezi.

3. A Közgyűlés a Weöres Sándor Színház Nonprofit Kft. által elkészített 2021. évi közhasznúsági mellékletet jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Szabó Tibor András, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**III.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése az**AGORA Savaria Kulturális és Médiaközpont Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**124.565 eFt mérlegfőösszeggel**

**14.382 eFt adózott eredménnyel elfogadja.**

2. A Közgyűlés az adózott eredményt, 14.382 eFt-ot az eredménytartalékba helyezi.

3. A Közgyűlés az AGORA Savaria Kulturális és Médiaközpont Nonprofit Kft. által elkészített 2021. évi közhasznúsági mellékletet jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Szombathelyi Képző Központ Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**32.667 eFt mérlegfőösszeggel**

**2.581 Ft adózott eredménnyel elfogadja.**

2. A Közgyűlés az adózott eredményt, 2.581 eFt-ot az eredménytartalékba helyezi.

3. A Közgyűlés a Szombathelyi Képző Központ Nonprofit Kft. által elkészített 2021. évi közhasznúsági mellékletet jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Bálint András, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**V.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**461.588 eFt mérlegfőösszeggel**

**2.477eFt adózott eredménnyel elfogadja.**

2. A Közgyűlés az adózott eredményt, 2.477 eFt-ot az eredménytartalékba helyezi.

3. A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. által elkészített 2021. évi közhasznúsági mellékletet jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VI.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Vas Megyei Temetkezési Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**1.069.442eFt mérlegfőösszeggel**

**23.198 eFt adózott eredménnyel elfogadja.**

2. A Közgyűlés az adózott eredményt, 23.198 eFt-ot az eredménytartalékba helyezi.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**VII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Szombathelyi Parkfenntartási Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**101.288 eFt mérlegfőösszeggel**

**-28.565 eFt adózott eredménnyel, veszteséggel elfogadja.**

2. A Közgyűlés úgy határoz, hogy az adózott eredmény, 16.091 eFt veszteség az eredménytartalék terhére kerüljön elszámolásra.

3. A Közgyűlés az ügyvezető részére a Ptk. 3:117. § szerinti, az előző üzleti évben kifejtett ügyvezetési tevékenysége megfelelőségét megállapító felmentvényt megadja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Izer Gábor Nándor, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VIII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Savaria Városfejlesztési Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**184.051 eFt mérlegfőösszeggel**

**5.788 adózott eredménnyel elfogadja.**

2. A Közgyűlés az adózott eredményt, 5.788 eFt-ot az eredménytartalékba helyezi.

3. A Közgyűlés az ügyvezető részére a Ptk. 3:117. § szerinti, az előző üzleti évben kifejtett ügyvezetési tevékenysége megfelelőségét megállapító felmentvényt megadja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**IX.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**136.641 eFt mérlegfőösszeggel**

**3.125 eFt adózott eredménnyel**

elfogadásra javasolja a társaság taggyűlésének.

2. A Közgyűlés javasolja a társaság taggyűlésének az adózott eredmény, 3.125 eFt eredménytartalékba helyezését.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**X.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a **Szombathelyi Távhőszolgáltató Kft.**-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**5 715 618 eFt mérlegfőösszeggel**

**28.729 eFt adózott eredménnyel**

elfogadásra javasolja a társaság taggyűlésének.

2. A Közgyűlés javasoljaa társaság taggyűlésének az 28.729 eFt eredmény eredménytartalékba helyezését.

3. A Közgyűlés a 2021. évre vonatkozóan az ügyvezető igazgató részére az ügyvezetési tevékenység megfelelőségét megállapító felmentvényt megadását javasolja a társaság taggyűlésének.

4. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Dr. Németh Gábor, a SZOVA Nonprofit Zrt. vezérigazgatója

 Kovács Márta, a Távhőszolgáltató Kft. ügyvezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XI.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a SZOVA Szállodaüzemeltető Kft.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**122.310 eFt mérlegfőösszeggel**

**-1.659 eFt adózott eredménnyel (veszteséggel)**

elfogadásra javasolja a társaság taggyűlésének.

2. A Közgyűlés az adózott eredmény, - 1.659 eFt veszteség eredménytartalék terhére történő elszámolását javasolja a társaság taggyűlésének.

3. A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

4. A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Dr. Németh Gábor, a társaság ügyvezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a SZOVA-Projekt Projektfejlesztési Kft.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**2.823 eFt mérlegfőösszeggel**

**-342 eFt adózott eredménnyel (veszteséggel)**

elfogadásra javasolja a társaság taggyűlésének.

2. A Közgyűlés az adózott eredmény, - 342 eFt veszteség eredménytartalék terhére történő elszámolását javasolja a társaság taggyűlésének.

3. A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

4. A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Dr. Németh Gábor, a társaság ügyvezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XIII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a SZOMHULL Szombathelyi Hulladékgazdálkodás Közszolgáltató Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját

**1.081.958 eFt mérlegfőösszeggel**

**31.662 eFt adózott eredménnyel**

elfogadásra javasolja a társaság taggyűlésének.

2. A Közgyűlés javasolja a társaság taggyűlésének a 31.662 eFt eredmény eredménytartalékba helyezését.

3. A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a társaság taggyűlésén a SZOMHULL Szombathelyi Hulladékgazdálkodás Közszolgáltató Nonprofit Kft. ügyvezetőjének az ügyvezetés megfelelőségét igazoló felmentvény megadását megszavazza.

4. A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a SZOMHULL Nonprofit Kft. taggyűlésén a fenti döntéseket képviselje.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Taoufik Roland, a társaság ügyvezetője

 Dr. Németh Gábor, a SZOVA Nonprofit Zrt. vezérigazgatója

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XIV.**

**Határozati javaslat**

**........../2022. (V.26.) Kgy. sz. határozat**

Szombathely Megyei Jogú Város Közgyűlése a **Szombathelyi Sportközpont és Sportiskola Nonprofit Kft**. 2021/2022. üzleti év I. félévi beszámolóját

**521.883 eFt mérlegfőösszeggel**

**9.213 eFt adózott eredménnyel elfogadja.**

**Felelős:** Dr. Nemény András polgármester

 Dr. László győző alpolgármester

 Dr. Károlyi Ákos jegyző

 (A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XV.**

**Határozati javaslat**

**........../2022. (V.26.) Kgy. sz. határozat**

Szombathely Megyei Jogú Város Közgyűlése a **FALCO KC** **Szombathely Kft**. 2021/2022. üzleti év I. félévi beszámolóját

**226.835 eFt mérlegfőösszeggel**

**765 eFt adózott eredménnyel elfogadja.**

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Gráczer György, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XVI.**

**Határozati javaslat**

**........../2022. (V.26.) Kgy. sz. határozat**

Szombathely Megyei Jogú Város Közgyűlése a Szombathelyi Képző Központ Nonprofit Kft. és az AGORA Savaria Kulturális és Médiaközpont Nonprofit Kft. egyesülése vonatkozásában a Ptk. 3:44. § (2) bekezdése alapján készített közös egyesülési tervet elfogadja az alábbiak szerint:

A Közgyűlés az egyesülésben részt vevő (beolvadó és átvevő) gazdasági társaságok 2021. december 31-i fordulónapra készített vagyonmérleg és vagyonleltár-tervezetét, valamint az átvevő gazdasági társaság egyesülés utáni nyitó vagyonmérleg és vagyonleltár-tervezetét az előterjesztéshez mellékelt tartalommal elfogadja.

1. A Közgyűlés a beolvadás időpontját, valamint az átvevő gazdasági társaság egyesülés utáni végleges vagyonmérleg készítésének fordulónapját 2022. június 30. napjában határozza meg.
2. A Közgyűlés az átvevő gazdasági társaság alapító okiratát az előterjesztéshez mellékelt tartalommal megegyezően elfogadja.
3. A Közgyűlés felkéri az átvevő gazdasági társaság ügyvezetőjét, hogy a munka törvénykönyvéről szóló 2012. évi I. törvény 46. § (4) bekezdésében előírt, a munkavállalók felé fennálló, továbbá az üzemi tanács felé fennálló tájékoztatási kötelezettségének tegyen eleget.
4. A Közgyűlés felhatalmazza a Polgármestert, hogy a társaság módosításokkal egységes szerkezetbe foglalt alapító okiratát aláírja.
5. A Közgyűlés felkéri az átvevő gazdasági társaság ügyvezetőjét, hogy a Gazdasági és Jogi Bizottság soron következő rendes ülésére készítse el az átvevő gazdasági társaság egyesülés utáni szervezeti és működési szabályzatát.

**Felelős:** Dr. Nemény András polgármester

 Dr. László Győző alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Horváth Zoltán, az AGORA Savaria Nonprofit Kft. ügyvezetője,

 Bálint András, a Szombathelyi Képző Központ Nonprofit Kft. ügyvezetője

 Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

**Határidő:** 1-3. pont: azonnal

 4. pont: 2022. június 30.

5. pont: GJB soron következő rendes ülése

**XVII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. XII. 23.) önkormányzati rendelet 19. § (2) bekezdés a) pont al) alpontjában foglalt hatáskörében eljárva a VASIVÍZ ZRt.-nek a számvitelről szóló 2000. évi C. törvény 4. § (1) bekezdése alapján elkészített 2021. évi beszámolóját megtárgyalta, és azt

**5.942.093 eFt mérlegfőösszeggel**

**- 141.170 eFt adózott eredménnyel, veszteséggel elfogadásra javasolja a társaság közgyűlésének.**

2. A Közgyűlés javasolja, hogy a társaság a 2021. évi, - 141.170 eFt adózott eredménye az eredménytartalék terhére kerüljön elszámolásra.

3. A Közgyűlés felhatalmazza Szombathely Megyei Jogú Város Polgármesterét, hogy a VASIVÍZ ZRt. Közgyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Krenner Róbert, a VASIVÍZ ZRt. vezérigazgatója

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság soron következő közgyűlése

**XVIII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése javasolja a VASIVÍZ ZRt. közgyűlésének, hogy a köztulajdonban álló gazdasági társaságok belső kontrollrendszeréről szóló 339/2019. (XII. 23.) Korm. rendelet alapján elkészített, 2021. évre vonatkozó megfelelési tanácsadó jelentéséről és a Társaság belső kontrollrendszerével összefüggésben a 2021. évre vonatkozó Vezérigazgató vezetői nyilatkozatáról szóló tájékoztatót elfogadja.

2. A Közgyűlés felhatalmazza Szombathely Megyei Jogú Város Polgármesterét, hogy a VASIVÍZ ZRt. Közgyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Krenner Róbert, a VASIVÍZ ZRt. vezérigazgatója

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság soron következő közgyűlése

**XIX.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése javasolja elfogadásra a társaság Közgyűlésének, hogy Máhr Tibor igazgatóság tag lemondására tekintettel, a megüresedett helyre Sárvár és Körmend együttes delegáltjaként új igazgatósági tag, Gerencsér Zsolt (szül. 1958.04.02., 9600 Sárvár, Gyöngyös u. 7.) kerüljön megválasztásra, akinek megbízatása 2022. május 27. napjától az Igazgatóság eredeti megbízatásának időpontjáig 2025. szeptember 10. napjáig szól.

2. A Közgyűlés felhatalmazza Szombathely Megyei Jogú Város Polgármesterét, hogy a VASIVÍZ ZRt. Közgyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Krenner Róbert, a VASIVÍZ ZRt. vezérigazgatója

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság soron következő közgyűlése

**XX.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. XII. 23.) önkormányzati rendelet 19. § (2) bekezdés a) pont ad) alpontjában foglalt hatáskörében eljárva 2022. június 1. napjától 2026. május 31. napjáig terjedő időszakra a VASIVÍZ ZRt. állandó könyvvizsgálójának az AUDIKONT Könyvvizsgáló és Gazdasági Tanácsadó Kft.-t (9700 Szombathely, Verseny utca 1/C., Cg. 18-09-102100), személyében felelős könyvvizsgálónak pedig Németh Tamást (nyilvántartási száma: 002327, 9700 Verseny utca 1/C) javasolja megválasztani 3.420.000,- Ft/év+ÁFA díjazás ellenében.

2. A Közgyűlés felhatalmazza Szombathely Megyei Jogú Város Polgármesterét, hogy a VASIVÍZ ZRt. Közgyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Krenner Róbert, a VASIVÍZ ZRt. vezérigazgatója

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság soron következő közgyűlése

**XXI.**

**Határozati javaslat**

**........../2022. (V.26.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. XII. 23.) önkormányzati rendelet 19. § (2) bekezdés a) pont ad) alpontjában foglalt hatáskörében eljárva a VASIVÍZ ZRt. alapszabályának módisítását az alábbiak szerint javasolja elfogadásra a társaság közgyűlésének:

1. **Az alapszabály VII. fejezet, 2. pont j.) alpontja az alábbiak szerint módosul:**

~~j./ döntés minden olyan jogügyletről, amely által a társaság a jegyzett tőkéjének 10 %-át meghaladó mértékben vállalna garanciát, kezességet és hasonló elkötelezettséget,~~

**j./ „döntés minden olyan jogügyletről, amely szerint a társaság a Közgyűlés által elfogadott utolsó éves beszámoló szerinti belföldi értékesítés nettó árbevételének 15%-át meghaladó mértékben vállal garanciát, kezességet és hasonló elkötelezettséget, kivéve a villamos energia beszerzésére vonatkozó szerződéskötést.”**

1. **Az alapszabály VIII. fejezet 4. pontja az alábbi v./ és w./ alpontokkal egészül ki:**

**v./ "döntés minden olyan jogügyletről, amely a Közgyűlés által elfogadott utolsó éves beszámoló szerinti belföldi értékesítés nettó árbevételének 7,5%-át meghaladó, de 15%-át nem meghaladó mértékben vállal garanciát, kezességet és hasonló elkötelezettséget, kivéve a villamos energia beszerzésére vonatkozó szerződéskötést.**

**w./ döntés a villamos energia beszerzésére vonatkozó szerződéskötésről, amennyiben annak értéke meghaladja a Közgyűlés által elfogadott utolsó éves beszámoló szerinti belföldi értékesítés nettó árbevételének 7,5%-át.”**

1. **Az alapszabály VIII. fejezet 5. pontja az alábbi rendelkezéssel egészül ki:**

**„Az ülésre a XVII. Alapítói Együttműködési Irányelvek szerint az Igazgatóságba tagot delegálni nem tudó részvényes képviselőjét tanácskozási joggal meg kell hívni.”**

**4. Az alapszabály IX. fejezet 12. pontja az alábbi rendelkezéssel egészül ki:**

**„Az ülésre a XVII. Alapítói Együttműködési Irányelvek szerint a Felügyelőbizottságba tagot delegálni nem tudó részvényes képviselőjét tanácskozási joggal meg kell hívni.”**

1. **Az alapszabály XVIII. fejezet 3. pontja helyébe az alábbi rendelkezés lép:**

3./ A VASIVÍZ ZRt. Igazgatóságába és Felügyelőbizottságába történő delegálás elveivel kapcsolatosan a részvényesek 2025. szeptember 9. napjáig terjedő időtartamra az alábbiakban állapodnak meg:

1. Az Igazgatóság 5 tagú, melynek tagjait a társaság közgyűlése 5 éves időtartamra választja. A megbízás kezdő időpontja a helyhatósági választásokat követő év számviteli beszámolóját megtárgyaló rendes közgyűlés napja. Tagjai közül 2 főt Szombathely Megyei Jogú Város Önkormányzata javaslatára, a további 3 fő közül, az érintett önkormányzatok közötti előzetes egyeztetést követően: 1 főt Sárvár Város Önkormányzata és Körmend Város Önkormányzata együttes javaslatára, 1 főt Vasvár Város Önkormányzata és Szentgotthárd Város Önkormányzata együttes javaslatára és 1 főt Csepreg Város Önkormányzata és Kőszeg Város Önkormányzata együttes javaslatára választja meg a társaság közgyűlése.
2. A Felügyelőbizottság 6 tagú, amelynek tagjait a társaság közgyűlése 5éves időtartamra választja, tagjai egyharmada (2 fő) a vonatkozó jogszabályok alapján a dolgozók képviselőiből kerül ki. Tagjai közül 1 főt Szombathely Megyei Jogú Város Önkormányzata javaslatára, a további 3 fő közül, az érintett önkormányzatok közötti előzetes egyeztetést követően: 1 főt Sárvár Város Önkormányzata és Körmend Város Önkormányzata együttes javaslatára, 1 főt Vasvár Város Önkormányzata és Szentgotthárd Város Önkormányzata együttes javaslatára és 1 főt Csepreg Város Önkormányzata és Kőszeg Város Önkormányzata együttes javaslatára választja meg a társaság közgyűlése.

**„3./ A VASIVÍZ ZRt. Igazgatóságába és Felügyelőbizottságába történő delegálás elveivel kapcsolatosan a részvényesek 2025. szeptember 10. napjától kezdődően az alábbiakban állapodnak meg:**

**a. Az Igazgatóság 5 tagú, melynek tagjait a társaság közgyűlése 5 éves időtartamra választja. Tagjai közül 2 főt Szombathely Megyei Jogú Város Önkormányzata javaslatára, a további 3 fő közül, az érintett önkormányzatok közötti előzetes egyeztetést követően:**

**1 főt Körmend Város Önkormányzata és Szentgotthárd Város Önkormányzata együttes javaslatára,**

**1 főt Sárvár Város Önkormányzata és Kőszeg Város Önkormányzata együttes javaslatára és**

**1 főt Csepreg Város Önkormányzata, Vasvár Város Önkormányzata és Celldömölk Város Önkormányzata együttes javaslatára választja meg a társaság közgyűlése.**

**A három részvényes közötti rotáció sorrendje, amely szerint a közös javaslatra mely önkormányzat adhat jelöltet:**

**1. ciklus Celldömölk, Vasvár Város Önkormányzata,**

**2. ciklus: Celldömölk, Csepreg Város Önkormányzata,**

**3. ciklus: Csepreg, Vasvár Város Önkormányzata.**

**b. A Felügyelőbizottság 6 tagú, amelynek tagjait a társaság közgyűlése 5 éves időtartamra választja, tagjai egyharmada (2 fő) a vonatkozó jogszabályok alapján a dolgozók képviselőiből kerül ki. Tagjai közül 1 főt Szombathely Megyei Jogú Város Önkormányzata javaslatára, a további 3 fő közül, az érintett önkormányzatok közötti előzetes egyeztetést követően:**

**1 főt Körmend Város Önkormányzata és Szentgotthárd Város Önkormányzata együttes javaslatára,**

**1 főt Sárvár Város Önkormányzata és Kőszeg Város Önkormányzata együttes javaslatára és**

**1 főt Csepreg Város Önkormányzata, Vasvár Város Önkormányzata és Celldömölk Város Önkormányzata együttes javaslatára választja meg a társaság közgyűlése.**

**A három részvényes közötti rotáció sorrendje, amely szerint a közös javaslatra mely önkormányzat adhat jelöltet:**

**1. ciklus Celldömölk, Vasvár Város Önkormányzata,**

**2. ciklus: Celldömölk, Csepreg Város Önkormányzata,**

**3. ciklus: Csepreg, Vasvár Város Önkormányzata.”**

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Krenner Róbert, a VASIVÍZ ZRt. vezérigazgatója

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság soron következő közgyűlése

**XXII.**

**Határozati javaslat**

**........../2022. (V.26.) Kgy. sz. határozat**

Szombathely Megyei Jogú Város Közgyűlése a kizárólagos és többségi tulajdonban lévő gazdasági társaságai tekintetében a köztulajdonban álló gazdasági társaságok takarékosabb működéséről szóló 2009. évi CXXII. törvény 5. § (3) bekezdésében előírtak szerinti, a vezető tisztségviselők, felügyelőbizottsági tagok, valamint a Munka törvénykönyvéről szóló 2012. évi I. törvény 208. §-ának hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének elveiről, annak rendszeréről szóló szabályzatot (Javadalmazási Szabályzat) az előterjesztés melléklete szerinti tartalommal jóváhagyja.

**Felelős:** Dr. Nemény András polgármester

 Dr. Horváth Attila alpolgármester

 Dr. László Győző alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XXIII.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése – Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont ag) és aj) alpontja alapján – a Szombathelyi Távhőszolgáltató Kft. felügyelőbizottsági tagjának …………………………………….-t javasolja megválasztani a társaság taggyűlése számára változatlan időtartamra és díjazási feltételekkel.

2./ A Közgyűlés felhatalmazza a SZOVA Nonprofit Zrt. vezérigazgatóját, hogy a fenti döntést a társaság taggyűlésén képviselje.

3./ A Közgyűlés javasolja a taggyűlésnek, hogy kérje fel a polgármestert a társaság módosításokkal egységes szerkezetbe foglalt társasági szerződésének aláírására.

**Felelős**: Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Kovács Márta, a társaság ügyvezetője)

**Határidő**: 1.-2. pont: a társaság taggyűlése

 3. pont: 2022. június 30.

**XXIV.**

**Határozati javaslat**

**........../2022. (V.26.) Kgy. sz. határozat**

1. Szombathely Megyei Jogú Város Közgyűlése a FALCO KC Szombathely Kft. könyvvizsgálójának - az ügyvezetés felügyelőbizottság egyetértésével tett javaslata alapján - az AUDIKONT Könyvvizsgáló és Gazdasági Tanácsadó Kft-t (9700 Szombathely, Verseny u. 1/C., MKVK nyilvántartási száma: 001469, adószáma: 11311115-2-18, cégjegyzékszáma: Cg.18-09-102100, a könyvvizsgálat elvégzéséért személyében felelős: Németh Tamás) 2022. június 1. napjától 2027. május 31. napjáig terjedő határozott időtartamra 40.000 Ft + ÁFA/hónap díjazás ellenében megválasztja.

2. A Közgyűlés felhatalmazza a polgármestert, hogy a FALCO KC Szombathely Kft. fentiek szerint

módosított Alapító Okiratát aláírja.

**Felelős**: Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Gráczer György, a társaság ügyvezetője)

**Határidő**: 1. pont: azonnal

 2. pont: 2022. június 15.

**XXV.**

**Határozati javaslat**

**........../2022. (V.26.) Kgy. sz. határozat**

Szombathely Megyei Jogú Város Közgyűlése a SZOVA Nonprofit Zrt.-nek – a Szombathelyi Kézilabda Klub és Akadémia által kézilabda sportágban a látvány-csapatsportok támogatásának keretén belül megvalósuló sportcélú ingatlanfejlesztésre irányuló – sportcsarnok – tárgyi eszköz beruházással összefüggésben benyújtott pályázathoz – az előterjesztés 22. sz. melléklete szerinti nyilatkozatait utólagosan jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Dr. Németh Gábor, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

**Határidő:** azonnal